Elektronsko kolo
<s>Elektronsko kolo je skup elektronskih komponenti međusobno povezanih žicama kroz koje teče električna struja.</s><s>Kombinacija komponenti i žica omogućava izvođenje raznih jednostavnih i složenih operacija: signali se mogu pojačati, proračuni izvršiti, i podaci premeštati sa jednog mesta na drugo.</s>

<s>Uobičajene komponenete su otpornici, tranzistori, induktori i diode.</s><s>Bitno je da žice povezuju komponente tako da struja može da protiče kroz njih i vrati se do izvora.</s><s>Napajanje elektronskom kolu „daje život“.</s><s>Kola jednosmerne struje se najčešće napajaju naponima između 3 i 12 volti.</s><s>Napajanje se uključuje i isključuje pomoću prekidača i releja.</s><s>Da biste u elektronici stvorili zvuk, možete koristiti sirene, alarme, zvučnike i druge komponente.</s>

<s>Integrisanjem elektronskih komponenti u kolo, dobija se integrisano kolo.</s><s>Većina elektronskih kola na neki je način u interakciji sa spoljnim svetom.</s><s>Na primer gitarsko pojačalo mora imati utičnicu da bi se mogla priključiti gitara.</s>

<s>Osnovni delovi</s>

<s>Kolo ima pet osnovnih delova: 
 izvor napajanja
 komponente, kao što su otpornici i tranzistori
 žice koje povezuju sve elemente kola
 izlazni uređaj (koji se naziva i opterećenje), na primer zvučnik 
 uzemljenje koje kompletira kolo.</s>

<s>Mnoga kola, ali ne sva, imaju i ulaz.</s><s>Iako se električno kolo može napravi samo od baterije, žice i sijalice, u većini projekata koriste se i druge komponente, kao što su:  otpornici, kondenzatori, diode, tranzistori i integrisana kola.</s><s>Izbor komponenti i način njihova povezivanja određuje ulogu i rad električnog kola.</s><s>Nekoliko otpornika, kondenzatora i tranzistora povezenih na jedan način, daće električnu sirenu.</s><s>Iste komponente povezane na drugi način postaju semafor za maketu železnice.</s>

<s>Uloga prekidača</s>

<s>Jedno od najjednostavnijih kola sastoji se od sijalice i dve žice koje povezuju sijalicu i izvor napajanja.</s><s>To kolo nije mnogo praktično, pošto je sijalica stalno uključena.</s><s>Kolo će biti mnogo korisnije ako doda se prekidač, kojim se uključuje i isključuje sijalica.</s><s>Kada je prekidač u zatvorenom položaju, kolo je zatvoreno i elektroni mogu slobodno da se kreću od negativnog pola baterije, kroz sijalicu, do pozitivnog pola baterije.</s><s>U sijalici se nalazi vlakno koje se greje i emituje svetlost kada elektroni prolaze kroz njega.</s><s>S druge strane, kada je prekidač u otvorenom položaju, kolo je otvoreno jer u njemu postoji prekid.</s><s>Zbog toga električna struja ne može da teče, a bez struje nema ni svetla.</s><s>Baterijska lampa radi na isti način.</s><s>Kada uključite lampu, prekidač zatvara kolo koje čine sijalica i baterija i omogućava protok struje.</s><s>Kada lampu isključite, otvarate kolo i nema protoka struje.</s>

<s>Uloga otpornika</s>

<s>Recimo da pravite model železnice i želite da prigušite svetio na staničnom peronu.</s><s>Dovoljno je dodati otpornik u kolo.</s><s>Dodavanjem otpornika smanjuje se broj elektrona koji protiču kroz kolo.</s><s>Kada kroz vlakno sijalice protiče manje elektrona, on emituje manje svetlosti.</s><s>Na osnovu Omovog zakona može se izračunati jačina struje (I) koja protiče kroz kolo pre i posle dodavanja otpornika.</s><s>Ako je otpornost (R) sijalice 5 oma, a napon (U) baterije 3 volta, onda se jačina struje u amperima izračunava na sledeći način:</s>

<s>Kada u kolo doda se otpornik od 5 oma, ukupna otpornost kola postaje 10 oma, pa je tada jačina struje:</s>

<s>Otpornik upola smanjuje jačinu struje koja protiče kroz vlakno sijalice, a samim tim i jačinu svetla.</s>

<s>Povezivanje</s>

<s>Komponente u kolu mogu se povezati redno, tako da struja iste jačine protiče kroza sve komponente, ili paralelno, tako da jedan deo struje protiče kroz jednu komponentu, drugi deo kroz drugu, i tako dalje.</s>

<s>Redna veza</s>

<s>Redna veza znači da struja redom protiče kroz komponente.</s><s>Ukupnu otpornost kola () izračunačete sabiranjem otpornosti otpornika:</s>

<s>= 220 Ω + 33 Ω + 10 Ω + 330 Ω = 593 Ω</s>

<s>Tako dobijenu vrednost Rt možete, na osnovu Omovog zakona, upotrebiti za izračunavanje struje u kolu.</s><s>Dakle, ako napon napajanja jeste 9 volti, sledi:</s>

<s>(ili 15 miliampera)</s>

<s>Potrebno je voditi računa o jačini struje u kolu, iz dva razloga:
 Komponente mogu da podnesu samo određenu jačinu struje.</s><s>Na primer, svetleća dioda će verovatno pregoreti ako kroz nju propustite više od 50 miliampera.</s><s>Izvor napajanja može da obezbedi samo određenu jačinu struje.</s><s>Da bi sve radilo kako treba, obezbedite izvor napajanja koji će dati onoliko struje koliko kolo zahteva.</s>

<s>U kolima s rednom vezom ako jedna komponenta otkaže, ona prekida protok struje do svih ostalih komponenata u kolu.</s><s>Znači, ako svetleća reklama za restoran ima dvesta redno vezanih sijalica, čim jedna od njih pregori, sve ostale će prestati da svetle.</s>

<s>Paralelna veza</s>

<s>Kako ne bi došlo do kolapsa čitavog kola zbog jedne sijalice, komponente možete povezati paralelno.</s><s>U kolu s paralelnom vezom, ako nekoliko sijalica u svetlećoj reklami pregori, ostale će nastaviti da svetle (naravno, to može neželjeno promeniti tekst reklame).</s>

<s>U paralelnom kolu, elektroni koji prolaze kroz jedan otpornik, ne prolaze kroz ostale.</s><s>Na primer, ako u svetlećoj reklami ima dvesta paralelno vezanih sijalica i jedna od njih pregori, 199 preostalih i dalje svetli.</s>

<s>Ukupna otpornost () paralelnog kola sa četiri otpornika (vrednosti 220, 33, 10 i 330 oma), izračunava se jednačinom:</s>

<s>Kod redne veze,  se izračunava kao zbir svih otpora u kolu.</s><s>U paralelnom kolu, Rt ima manju vrednost od vrednosti otpornosti najmanjeg otpornika.</s><s>Ukupnu jačinu struje koja protiče kroz ovo kolo izračunačete tako što ćete uneti vrednost  u Omov zakon.</s><s>Ako je i u ovom slučaju napon napajanja 9 volti, ukupna jačina struje iznosi 1,25 ampera:</s>

<s>Ako biste ovde koristili baterije kao izvor napajanja, one bi se istrošile za vrlo kratko vreme.</s><s>Na baterijama je navedena vrednost u ampersatima.</s><s>Baterija od jednog ampersata traje samo jedan sat ako napaja kolo koje crpi struju jačine jedan amper.</s><s>Zato prilikom izbora izvora napajanja morate uzeti u obzir i jačinu struje u kolu i to koliko dugo kolo mora da radi.</s>

<s>Šematski dijagram</s>

<s>Elektronska šema ili šematski dijagram je nacrt elektronskog kola, koje čini osnovu svakog elektronskog uređaja.</s><s>Šematski dijagram pokazuje kako su povezane komponente u kolu, i služi kao neka vrsta mape za pravljenje elektronskih kola.</s><s>Na šemama su prikazani elektronski simboli koji predstavljaju komponente i linije koje predstavljaju način njihovog povezivanja.</s><s>Sheme imaju dve osnovne svrhe: 
 Pokazuju kako da reprodukujete kolo.</s><s>Čitanjem šeme, prepoznavanjem simbola i praćenjem njihovih međusobnih veza, možete napraviti kolo prikazano na šemi.</s><s>Omogućavaju da razumete kako kolo radi, kako bi se ono moglo popraviti ili zameniti neipravna komponenta.</s>

<s>Zaštita od statičkog elektriciteta</s>

<s>Veliku opasnost za elektronska kola predstavlja statički elektricitet.</s><s>Pri elektrostatičkom pražnjenju javljaju se vrlo visoki naponi, uz ekstremno slabe struje.</s><s>Češljajući kosu po veoma suvom vremenu, stvaramo nekoliko desetina hiljada volti statičkog elektriciteta, ali je jačina struje praktično zanemarljiva.</s><s>Slaba struja sprečava da nas statičko pražnjenje povredi, pa osećamo samo neprijatno peckanje.</s><s>Međutim, statički elektricitet od samo nekoliko hiljada volti, što kod čoveka izaziva peckanje, može izazvati velika oštećenja elektronskih komponenti.</s>

<s>Mnoge elektronske komponente, od jednostavnih tranzistora do složenih integrisanih kola, vrlo su osetljive čak i na slabo elektrostatičko pražnjenje.</s><s>Tranzistori i integrisana kola posebno su osetljivi na visoke napone, bez obzira na jačinu struje.</s><s>Medu njima je i većina računarskih mikroprocesora.</s>

<s>Zato je bitno preduzeti određene mere zaštite protiv elektrostatičkog pražnjenja: 
 Koristite antistatičku podlogu.</s><s>Antistatička podloga smanjuje ili potpuno otklanja gomilanje statičkog elektriciteta na radnom stolu i u vašem telu dok radite s elektronskim uređajem.</s><s>Postoje stolne i podne antistatičke podloge.</s><s>Koristite antistatičku narukvicu.</s><s>Narukvica vas uzemljuje i sprečava gomilanje statičkog elektriciteta.</s><s>Ona je jedno od najefikasnijih i najjeftinijih sredstava za eliminisanje elektrostatičkog pražnjenja.</s><s>Izbor odeće utiče na količinu statičkog elektriciteta koji će se nakupiti u telu.</s><s>Kad god je moguće, nosite odeću od prirodnih materijala, kao što su pamuk ili vuna.</s><s>Izbegavajte odevne predmete od poliestera i acetata, jer se u njima stvara mnogo statičkog elektriciteta.</s>

<s>Literatura 
 Gordon McComb i Earl Boysen, Elektronika za neupućene, Beograd, 2007.</s>

<s>Izvori</s>

<s>Vidi još</s>

<s>Elektronske komponente
 Elektronska shema
 Integralno kolo</s>

<s>Elektronska kola‎</s>

